“ԱրմենՏել” ՓԲԸ-ի համար 1 տարի ժամկետով նոր քարթրիջների գնման, օգտագործված քարթրիջների լիցքավորման և թմբուկների փոխարինման ծառայությունների մատակարարի ընտրության ARM-R 006/15 առաջարկների հարցում

**ք. Երևան, 2015**

## 1. ԱՀ առարկան

«ԱրմենՏել» ՓԲԸ (այսուհետ՝ Պատվիրատու) հրավիրում է Ձեր ընկերությանը (այսուհետ՝ Մասնակից) մասնակցել “ԱրմենՏել” ՓԲԸ-ի համար 1 տարի ժամկետով նոր քարթրիջների գնման, օգտագործված քարթրիջների լիցքավորման և թմբուկների փոխարինման ծառայությունների մատակարարի ընտրության Առաջարկների Հարցմանը (այսուհետ՝ ԱՀ):

ԱՀ շրջանակներում խաղարկվում է 3 լոտ՝

Լոտ 1:

* HP քարթրիջներ կամ անալոգ

Լոտ 2

* XEROX քարթրիջներ կամ անալոգ

Լոտ 3

* քարթրիջների լիցքավորման և թմբուկների փոխարինման ծառայություններ

Կոմերցիոն առաջարկում (տվյալ փաստաթղթի հավելված 1) թվարկված ծախսվող նյութերին համարժեքներ առաջարկելու դեպքում Մատակարարը պարտավորվում է ներկայացնել ապրանքի ծագման վկայական:

Գնման ենթակա են միայն ընդունման-հանձնման ակտի ստորագրման օրվանից առնվազն 1 տարվա երաշխիքային ժամկետով քարթրիջներ: Ապրանքի ստուգման ընթացքում Պատվիրատուի կողմից պահանջների անհամապատասխանության հայտնաբերման դեպքում ողջ ապրանքը վերադարձվում է Մատակարարին՝ առանց վերջինիս կրած վնասների հատուցման:

Գնման ենթակա ապրանքների մանրամասն մասնագիրը ներկայացված է սույն Հրահանգին կից Հավելված 1-ում:

Հավելված 1-ում ներկայացված գնումների ծավալը չի նախատեսում պատվիրատուի պարտականություն գնելու հենց այդ քանակի ապրանքներ:

Մասնակիցը կարող է առաջարկ ներկայացնել ինչպես Լոտ 1-ով, Լոտ 2-ով և Լոտ 3-ով առանձին-առանձին, այնպես էլ 3 լոտերով միաժամանակ:

Առաջարկների Հարցման անցկացման արդյունքում Պատվիրատուն յուրաքանչյուր լոտի համար կընտրի մեկ հաղթող և մեկ պահուստային մատակարար: Մեկ Մասնակիցը կարող է հաղթող ճանաչվել միաժամանակ երեք լոտերով:

ԱՀ հաղթողների հետ կարող են կնքվել շրջանակային պայմանագրեր ծախսվող նյութերի մատակարարման և ծառայությունների մատուցման համար (**Հավելված 2**` Ձևանմուշ):

## 2. ԱՀ անցկացման կարգը

## ԱՀ անցկացման հետ կապված հարցերով Պատվիրատուի կոնտակտային անձ՝

* **Ազգանուն Անուն՝** Մերի Գևորգյան
* **Պաշտոն՝** Գնումներիև պայմանագրերի մոնիտորինգիբաժնի ավագ մասնագետ
* **Հասցե՝** ք. Երևան, Ահարոնյան 2, սենյակ 207
* **Էլեկտրոնային փոստ՝** [MerGevorgyan@beeline.am](mailto:MerGevorgyan@beeline.am)
* **Հեռախոս՝** (+374) 10 29 05 57 (+374) 99 44 06 16

Առաջարկների Հարցումն անցկացվում է 4 փուլով:

**2.1. Փուլ 1՝ Մասնակիցներից առաջարկների հավաքագրում.**

* Պատվիրատուն հրապարակում է Առաջարկների Հարցման Մասնակցի Հրահանգը (այսուհետ՝ ԱՀՄՀ) [www.beeline.am](http://www.beeline.am) և [www.gnumner.am](http://www.gnumner.am) ինտերնետային կայքերում:
* Մասնակիցը ծանոթանում է ԱՀՄՀ հետ, որից հետո պատրաստում է առաջարկ և այն ուղարկում Պատվիրատուին:

**2.1.1 Մասնակցի առաջարկի կազմին ներկայացվող պահանջներ**

Առաջարկը պետք է ներառի՝

1. Կոմերցիոն առաջարկ (ձևը ներկայացված է **Հավելված 1**-ում և փոփոխման ենթակա չէ),
2. Մասնակցի հարցաթերթիկ (ձևը ներկայացված է **Հավելված 3**-ում և փոփոխման ենթակա չէ):
3. Գաղտնի տեղեկատվության չհրապարակման մասին հայտարարագիր

(NDA, ձևը ներկայացված է **Հավելված 4**-ում և փոփոխման ենթակա չէ);

1. Որակավորման պահանջներին համապատասխանության հայտարարագիր (ձևը ներկայացված է **Հավելված 5**-ում և փոփոխման ենթակա չէ),
2. Շահագրգռվածության բացակայության մասին նամակ (ձևը ներկայացված է **Հավելված 6**-ում և փոփոխման ենթակա չէ),
3. Էլեկտրոնային փաստաթղթերի փոխանցման ակտ (ձևը բերված է **Հավելված 7**-ում և փոփոխման ենթակա չէ):

Պատվիրատուն իրեն իրավունք է վերապահում չդիտարկել Մասնակցի առաջարկը, եթե ներկայացված փաստաթղթերի կազմը կամ դրանց ձևաչափը չեն համապատասխանում ԱՀՄՀ 2.1.1 բաժնի պահանջներին:

**2.1.2 Առաջարկի կազմի մեջ մտնող փաստաթղթերի բովանդակությանը ներկայացվող պահանջներ**

* Մասնակիցը կոմերցիոն առաջարկը կարող է ներկայացնել ինչպես միայն մեկ լոտով, այնպես էլ երկու կամ երեք լոտերով միաժամանակ:
* Ռեզիդենտ-մասնակիցները ներկայացնում են կոմերցիոն առաջարկը՝ նշված ՀՀ դրամով (AMD): Բոլոր գումարները նշվում են **առանց ԱԱՀ:**
* Մասնակցի կողմից տրամադրված կոմերցիոն առաջարկում նշված գները պետք է ներառեն ծախսվող նյութերի սերտիֆիկացման բոլոր ծախսերը (եթե ծախսվող նյութերը ենթակա են սերտիֆիկացման):
* Մասնակցի կողմից կոմերցիոն առաջարկում ներկայացվող գները Մասնակցի հաղթանակի դեպքում կարող են ամրագրվել ԱՀ անցկացման արդյունքների հիման վրա կնքված շրջանակային պայմանագրում և չեն կարող վերանայվել բարձրացման համար պայմանագրի գործողության ողջ ընթացքում **նույնիսկ տարադրամի էական տատանումների դեպքում**:
* Պատվիրատուն առաջարկում է վճարման հետևյալ պայմանները.
  + 60 օրացուցային օր հետվճար ընդունման ակտի ստորագրումից հետո;
  + 90 օրացուցային օր հետվճար ընդունման ակտի ստորագրումից հետո;
  + 180 օրացուցային օր հետվճար ընդունման ակտի ստորագրումից հետո.

ԱՀ ավարտից հետո Հաղթողները և Պատվիրատուն կարող են համաձայնության գալ վճարման ժամկետի կրճատման դիմաց մատակարարվող նյութերի և ծառայությունների արժեքի նվազման մասին, ինչը, սակայն, չի նախատեսում պատվիրատուի պարտականություն ընդունել Հաղթողի՝ վճարման ժամկետի կրճատման դիմաց մատակարարվող նյութերի և ծառայությունների արժեքի նվազման առաջարկը:

* Վճարման տարբեր պայմաններով առաջարկները կհամեմատվեն՝ ելնելով Պատվիրատուի ազատ շրջանառու միջոցների եկամտաբերությունից:
* Մասնակցի կոմերցիոն առաջարկը պետք է ներառի վճարման վերոհիշյալ պայմաններից մեկին կամ մի քանիսին համապատասխան սակագներ:
* Մասնակցի կողմից կոմերցիոն առաջարկի գործողության ժամկետը պետք է կազմի Մասնակիցներից առաջարկների հավաքագրման ավարտի պահից առնվազն 1 տարի:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ԱՀՄՀ 2.1.2 բաժնում թվարկված պահանջներից գոնե մեկին:

**2.1.3. Առաջարկների տրամադրման ձևին ներկայացվող պահանջներ`**

* Մասնակիցը ներկայացնում է առաջարկն էլեկտրոնային տեսքով:
* Առաջարկը պետք է ներառի հետևյալ ֆայլերը.

1. [Կոմերցիոն առաջարկ](#КПиТСО)՝ փաստաթղթի սկան արված պատճենը PDF ձևաչափով, ինչպես նաև ֆայլը EXCEL ձևաչափով (ֆայլերի անունները ԿԱ.pdf և ԿԱ.xlsx):
2. Մասնակցի հարցաթերթիկ՝ ֆայլը EXCEL ձևաչափով (ֆայլի անունը Հարցաթերթիկ.xlsx):
3. Գաղտնի տեղեկատվության չհրապարակման մասին հայտարարագիր համապատասխան հավելվածներով՝ փաստաթղթի սկան արված պատճենը PDF ձևաչափով, (ֆայլի անունը NDA.pdf):
4. Որակավորման պահանջներին համապատասխանության մասին հայտարարագիր համապատասխան հավելվածով՝ փաստաթղթի սկան արված պատճենը PDF ձևաչափով, (ֆայլի անունը Համապատասխանության մասին հայտարարագիր.pdf):
5. Շահագրգռվածության բացակայության մասին նամակ՝ փաստաթղթի սկան արված պատճենը PDF ձևաչափով (ֆայլի անունը Շահագրգռվածության բացակայություն.pdf):
6. Էլեկտրոնային փաստաթղթերի հանձնման ակտ՝ փաստաթղթի սկան արված պատճենը PDF ձևաչափով (ֆայլի անունը ԱԿՏ.pdf):

* Փաստաթղթերի սկան արված պատճեններին ներկայացվող պահանջներ`
  + Փաստաթղթի բոլոր էջերը գտնվում են PDF ձևաչափի մեկ ֆայլում,
  + Մասնակիցը ներկայացնում է սկան արված պատճենը գունավոր ձևաչափով,
  + Սկան արված պատճենի հստակությունը պետք է ապահովի փաստաթղթի ընթերցանելիությունը:
* Մասնակիցը համախմբում է հետևյալ ֆայլերը.
  + ԿԱ.pdf,
  + ԿԱ. xls,
  + Հարցաթերթիկ.xls
  + NDA.pdf
  + Համապատասխանության մասին հայտարարագիր.pdf համապատասխան հավելվածների սկան արված պատճեններով,
  + Շահագրգռվածության բացակայություն.pdf,

RAR ձևաչափի **մեկ** արխիվում (ֆայլի անունը «*Մասնակցի անունը՝ ԱՀ* ARM-R 006/15») պաշտպանում է այն գաղտնաբառով: Եթե արխիվի չափը գերազանցում է 10MB, Մասնակիցը ստեղծում է բազմահատոր արխիվ 10MB պակաս հատորի չափով:

* ՉԻ ԹՈՒՅԼԱՏՐՎՈՒՄ ԳԱՂՏՆԱԲԱՌՈՎ ՊԱՇՏՊԱՆԵԼ ԱՐԽԻՎԻ ԿԱԶՄԻ ՄԵՋ ՄՏՆՈՂ ՅՈՒՐԱՔԱՆՉՅՈՒՐ ՖԱՅԼ:

ԳԱՂՏՆԱԲԱՌՈՎ ՊԵՏՔ Է ՊԱՇՏՊԱՆՎԱԾ ԼԻՆԻ ՄԻԱՅՆ ԱՐԽԻՎԸ:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ԱՀՄՀ 2.1.3 բաժնում թվարկված պահանջներից գոնե մեկին:

**2.1.4. Առաջարկների տրամադրման կարգը**

* Մասնակիցն ուղարկում է ԱՀՄՀ 2.1.3 բաժնի պահանջներին համապատասխան պատրաստված արխիվն էլեկտրոնային փոստի [Tender\_armentel\_MG@beeline.am](mailto:Tender_armentel_MG@beeline.am) հասցեին ոչ ուշ քան **24.06.2015 15:00** (**տեղական ժամանակով**): Նամակի թեման համապատասխանում է հետևյալ ֆորմատին՝«*Մասնակցի անվանումը՝* ԱՀ ARM-R 006/15»: Բազմահատոր արխիվի հատորներն ուղարկվում են առանձին նամակներով:
* **Հավելված 7** պահանջներին համապատասխան պատրաստված Էլեկտրոնային տեղեկատվության հանձնման ակտը(ԱԿՏ.pdf) Մասնակիցն ուղարկում է Պատվիրատուի Անվտանգության ծառայություն էլեկտրոնային փոստի [Tigs@beeline.am](mailto:Tigs@beeline.am) հասցեին (առանց պատճեններն այլ փոստարկղերին ուղարկելու) **24.06.2015 15:00 (տեղական ժամանակով)** ոչ ուշ ժամկետում: Նամակի թեման համապատասխանում է հետևյալ ձևաչափին՝ «*Մասնակցի անվանումը՝* ԱՀ ARM-R 006/15»

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն ուղարկվել է ԱՀՄՀ 2.1.4 բաժնում սահմանված ժամկետից ուշ:

**2.1.5. Հարցեր, հստակեցումներ, առաջարկների հետ կանչում և փոփոխում**

* Մասնակիցների և Պատվիրատուի միջև ողջ հաղորդակցությունն իրականացվում է ԱՀՄՀ 2 բաժնում նշված կոնտակտային անձի հետ էլեկտրոնային նամակագրության միջոցով:
* ԱՀՄՀ տեքստի հետ կապված հարցերը, եթե այդպիսիք առաջանան առաջարկի պատրաստման ընթացքում, ընդունվում են Մասնակիցներից մինչև **22.06.2015 18:00** (**տեղական ժամանակով**):
* Ստացված հարցերի պատասխանները և հստակեցումները կտրվեն Պատվիրատուի կողմից ոչ ուշ, քան **23.06.2015 18:00** (**տեղական ժամանակով**).
* **24.06.2015 15:00** (**տեղական ժամանակով**) Մասնակցի առաջարկում ցանկացածփոփոխություն, լրացում կամ հստակեցում հնարավոր է Պատվիրատուի հարցումների հիման վրա:
* Մասնակցի կողմից ԱՀՄՀ որևէ բաժինների կամ մասերի միջև տարընթերցումների հայտնաբերման դեպքում Մասնակիցը պարտավոր է անհապաղ ԱՀՄՀ 2 բաժնում նշված կոնտակտային անձից պարզաբանում խնդրել:
* Մինչև Մրցութային առաջարկների ներկայացման ժամկետի ավարտը Մասնակիցը կարող է հետ կանչել իր առաջարկը՝ ուղարկելով էլեկտրոնային

փոստի [Tender\_armentel\_MG@beeline.am](mailto:Tender_armentel_MG@beeline.am) հասցեին պաշտոնական նամակի սկան արված տարբերակը Մասնակցի ձևաթղթի վրա՝ ստորագրված Մասնակցի ղեկավարի կամ Մասնակցի՝ առաջարկը ներկայացնելու համար լիազորված աշխատակցի կողմից, ավելի վաղ ներկայացված առաջարկն անվավեր ճանաչելու խնդրանքով: Առաջարկի հետ կանչման մասին նամակի թեման պետք է համապատասխանի հետևյալ ձևաչափին՝ *«Մասնակցի անվանումը*՝ *Առաջարկի հետ կանչում*՝ ԱՀ ARM-R 006/15»:

* Մինչև ԱՀ առաջարկների ներկայացման ժամկետի ավարտը Մասնակիցը կարող է փոխարինել իր առաջարկը մեկ այլ առաջարկով՝ Պատվիրատուին ուղարկելով նոր առաջարկը ԱՀՄՀ 2.1.4 բաժնում նկարագրված կարգով: Նոր առաջարկի ուղարկումը Պատվիրատուի կողմից կմեկնաբանվի որպես Մասնակցի ավելի վաղ ներկայացված բոլոր առաջարկների հետ կանչում: Պատվիրատուն կդիտարկի Մասնակցի ստացված առաջարկներից վերջինը:
* Ներկայացնելով կոմերցիոն առաջարկ՝ Մասնակիցն իր համաձայնությունն է տալիս, որպեսզի Պատվիրատուն ստուգի սույն ընկերության ֆինանսական կայունթյունն ու գնահատի մատակարարի ընտրության ընթացակարգում նշված չափանիշներին համապատասխան պարտականությունների չկատարման ռիսկերը:

**2.2. Փուլ 2՝ Մասնակիցների որակավորումը և կարճ ցուցակի ձևավորումը**

* Երկրորդ փուլում ստացված առաջարկները կգնահատվեն ըստ հետևյալ որակավորման պահանջներին համապատասխանության՝

1. Առաջարկը պետք է համապատասխանի ԱՀՄՀ 2.1.1-2.1.4 բաժինների բոլոր պահանջներին:
2. Մասնակիցը պարտավոր է ներկայացնել Որակավորման պահանջներին համապատասխանության մասին հայտարարագրում նշված բոլոր հավաստագրերը (սույն Հրահանգին կից Հավելված 5), որոնք հաստատում են ծախղսվող նյութերի օրիգինալությունը:
3. Մասնակիցը համաձայն է պայմանագիր կնքել Հավելվածի 2-ի ձևով առանց որևէ փոփոխությունների:
4. Մասնակիցը չունի պետական բյուջեի և/կամ այլ պատվիրատուների առջև ժամկետանց պարտք, որը գերազանցում է ակտիվների 50%-ը, նրա նկատմամբ չեն տարվում դատավարություններ՝ կապված նրա անվճարունակության և սնանկության հետ**:**

1. Մասնակիցը չունի ժամկետանց պարտքեր երրորդ անձանց առջև:
2. Չկան Մասնակցի ղեկավար աշխատակիցների կողմից տնտեսական հանցագործությունների կատարման համար չմարված դատվածության փաստեր:
3. Չկան Մասնակցի և Պատվիրատուի միջև գնման գործընթացին նախորդող երեք տարվա ընթացքում ապրանքների/ծառայությունների մատակարարման պայմանագրերից բխող վեճերի վերաբերյալ օրինական ուժի մեջ մտած այնպիսի դատական կամ արբիտրաժային որոշումներ կամ վճիռներ, որոնք վկայում են Մասնակցի կողմից օրենքի, պայմանագրով ստանձնած պարտավորությունների և գործարար շրջանառության սովորույթների կոպիտ խախտման մասին:

Պատվիրատուն իրեն իրավունք է վերապահում թույլ չտալ մասնակցել ԱՀ հաջորդ փուլերին այն Մասնակցին, որի առաջարկը չի համապատասխանում ԱՀՄՀ 2.2 բաժնում թվարկված որակավորման պահանջներից գոնե մեկին:

* Մասնակիցների առաջարկների՝ որակավորման պահանջներին համապատասխանության վերլուծության արդյունքներով Պատվիրատուն ձևավորում է այն Մասնակիցների կարճ ցուցակը, որոնք կհրավիրվեն մասնակցել ԱՀ հաջորդ փուլերին:
* Պատվիրատուն կտեղեկացնի կարճ ցուցակում չընդգրկված մասնակիցներին այն պատճառների մասին, որոնք թույլ չտվեցին Մասնակցին շարունակել իր մասնակցությունը Առաջարկների Հարցմանը:

**2.3 Փուլ 3՝ Առաջարկների բարելավում**

* Տվյալ փուլ կհասնեն այն Մասնակիցները, որոնք հաստատել են իրենց առաջարկների համապատասխանությունը ԱՀՄՀ 2.2 բաժնում թվարկված որակավորման պահանջներին:
* Փուլը կանցկացվի էլեկտրոնային աճուրդի ձևաչափով:
* Պատվիրատուն իրեն իրավունք է վերապԱՀ սահմանել կոմերցիոն առաջարկի շեմային արժեքը (շեմային դրույքաչափը) յուրաքանչյուր լոտի համար էլեկտրոնային աճուրդ մուտք գործելու համար:
* Էլեկտրոնային աճուրդի մասնակցի հրահանգը կուղարկվի կարճ ցուցակում ընդգրկված Մասնակիցներին:
* Վճարման տարբեր պայմաններով առաջարկները կհամեմատվեն՝ ելնելով Պատվիրատուի ազատ շրջանառու միջոցների եկամտաբերությունից:
* Այն դեպքում, եթե էլեկտրոնային աճուրդը չկայանա (Մասնակիցներից ոչ մեկը մուտք չգործի աճուրդ կամ Մասնակիցներից ոչ մեկն աճուրդին դրույքաչափեր չկատարի, եթե կառաջանան տեխնիկական խափանումներ «ԱրմենՏել» ՓԲԸ պատճառով), Պատվիրատուն կարող է անցկացնել կրկնակի էլեկտրոնային աճուրդ այլ չափանիշներով կամ օգտագործել բարելավված առաջարկների հարցման այլ ձևաչափ:
* Յուրաքանչյուր մասնակից հաստատում է իր եզրափակիչ դրույքաչափը՝ տարամդրելով բարելավված կոմերցիոն առաջարկի սկան արված պատճենը:

**2.4. Փուլ 4՝ Հաղթողի ընտրությունը և հայտարարումը**

* Պատվիրատուն դասակարգում է փուլի արդյունքներով ստացված 3 բարելավված առաջարկները ըստ «նախագծի իրականացման նվազագույն ընդհանուր արժեք» չափանիշի:
* ԱՀ հաղթող կճանաչվի այն Մասնակիցը, որի բարելավված առաջարկին Պատվիրատուն կշնորհի Դաս 1: Մասնակիցը հաղթող կարող է ճանաչվել ինչպես միայն 1, այնպես էլ 2 կամ 3 լոտերով միաժամանակ:
* Պահուստային մատակարար կընտրվի այն Մասնակիցը, որի բարելավված առաջարկին կշնորհվի Դաս 2: Մասնակիցը կարող է ընտրվել որպես պահուստային մատակարար ինչպես 1, այնպես էլ 2 կամ 3 լոտերով միաժամանակ:
* ԱՀ հաղթողի հետ կարող է շրջանակային պայմանագիր կնքվել **Հավելված 2**-ում առաջարկված ձևով:
* Պահուստային մատակարարի հետ կարող է կնքվել պայմանագիր հաղթողի որակազրկման դեպքում:
* ԱՀ հաղթողի մասին տեղեկատվությունը կհրապարակվի [www.beeline.am](http://www.beeline.am) և [www.gnumner.am](http://www.gnumner.am) ինտերնետային կայքերում:
* Կարճ ցուցակում հայտնված, բայց ԱՀ հաղթողների ցուցակում չընդգրկված բոլոր Մասնակիցները էլեկտրոնային փոստով կտեղեկացվեն այդպիսի որոշման պատճառների մասին ԱՀ այդ փուլի ավարտին:

**3. Պատվիրատուի իրավունքները**

* Պատվիրատուն իրեն իրավունք է վերապահում ընդունել Մասնակցի առաջարկն ամբողջությամբ կամ դրա որևէ մասը:

* Պատվիրատուն իրեն իրավունք է վերապահում մեկնաբանել Մասնակցի առաջարկը՝ ելնելով սեփական շահերի լավագույնս պահպանման տեսանկյունից:
* Պատվիրատուն իրեն իրավունք է վերապԱՀ մերժել Մասնակցի առաջարկը, եթե այն չի ներկայացվել ժամանակին և/կամ եթե չեն պահպանվել սույն ԱՀ այլ ձևական պահանջները
* Պատվիրատուն կարող է ԱՀ ճանաչել չկայացած, եթե.

1. Ոչ մի առաջարկ չի ստացվել:
2. Ներկայացված առաջարկներից ոչ մեկը չի համապատասխանում որակավորման պահանջներին:
3. Ներկայացված առաջարկներից միայն մեկն է համապատասխանում որակավորման պահանջներին:
4. Միայն մեկ առաջարկ է ստացվել:
5. Այլևս չկա տվյալ գնման անհրաժեշտությունը:
6. Ծագել են անհաղթահարելի ուժի հանգամանքներ, որոնք անհնար են դարձնում գնման հետագա իրականացումը:
7. Տեղի է ունեցել շուկայի էական փոփոխություն:
8. Ներկայացված բոլոր կոմերցիոն առաջարկները գերազանցում են գործող շուկայական գները:
9. Անհնար է գնումն իրականացնել համապատասխան դրամական միջոցների բացակայության պատճառով:

**4. Մասնակցի որակազրկումը**

* Որակազրկում է կոչվում Պատվիրատուի նախաձեռնությամբ Մասնակցի հետ գնումների, մատակարարումների ոլորտում ցանկացած փոխհարաբերությունից հրաժարումը` Մատակարարի ընտրության անցկացվող միջոցառումների շրջանակներում (Մատակարարի հեռացումը Ընկերության պոտենցիալ պայմանադիր կողմերի ցուցակից) կամ կնքվելիք/կնքված պայմանագրի շրջանակներում (պայմանագիր չկնքելը/լուծելը):
* Մասնակցի որակազրկումը կրում է միակողմանի բնույթ:
* Մասնակիցը կարող է որակազրկվել հետևյալ չափանիշներից ելնելով.

1. Մասնակցի կողմից աղավաղված, միտումնավոր կեղծ, ոչ ճշգրիտ կամ ոչ ամբողջական տեղեկատվության տրամադրումը՝ *Մատակարարի կողմից մատակարարի ընտրության ընթացակարգերի ընթացքում (կամ պայմանագրի շրջանակներում մատակարարի հետ հետագա աշխատանքի ընթացքում) աղավաղված տեղեկատվության տրամադրում, որն ազդել է Մատակարարի առաջարկի կամ պայմանագրի պայմանների տեխնիկական և/ կամ կոմերցիոն գնահատականի վրա:*
2. Մատակարարի ընտրության արդյունքում ծագած պարտավորությունների կատարումից հրաժարումը`

* *Անցկացված էլեկտրոնային աճուրդի կամ առաջարկների հարցման արդյունքում հաղթած Մատակարարը նշված ժամկետում չի հաստատում ավելի վաղ արված առաջարկները, կամ հրաժարվում է դրանցից*,
* *Բանակցությունների կամ առաջարկների հարցման արդյունքում հաղթած Մատակարարը չի հաստատում ավելի վաղ արված առաջարկները համաձայն հարցման փաստաթղթերի պայմանների, կամ հրաժարվում է դրանցից,*
* *Հաղթած Մատակարարը հրաժարվում է պայմանագիր կնքելուց, կամ գնացուցակը համաձայնեցնելուց:*

1. Պայմանագրի կամ ձեռքբերման պատվերի պայմանների չկատարելը`

*Մատակարարը չի կատարում պայմանագրի կամ ձեռքբերման պատվերի պայմանները՝ ժամկետների, ծավալների կամ պայմանագրի այլ էական պայմանների մասով (մատակարարման ժամկետների խախտում, թերի մատակարարում և այլն):*

1. Խարդախություն/ կաշառելու փորձը՝

*Մատակարարը փորձել է կաշառել կամ այլ կերպ շահագրգռել Պատվիրատուի ցանկացած աշխատակցի, որն անմիջականորեն ազդում է մատակարարի ընտրության վրա (Մրցութային կոմիտեի, Փորձագիտական խմբի անդամի և ցանկացած այլ աշխատակցի)՝ մատակարարի ընտրության անցկացվող միջոցառումների շրջանակներում այլ մասնակիցների առջև առավելությունների ստացման համար:*

1. Էական տեղեկատվության հրապարակում (NDA պայմանների խախտում:)

**5. Այլ**

* Ռեզիդենտ մասնակիցները պետք է ներկայացնեն առաջարկը (բոլոր փաստաթղթերը) հայերեն և ռուսերեն լեզուներով: Ոչ ռեզիդենտ մասնակիցները կարող են ներկայացնել առաջարկները ռուսերեն կամ անգլերեն լեզուներով:
* ԱՀ հետ կապված բոլոր հարցերը կարգավորվում են Հայաստանի Հանրապետության օրենսդրությամբ:
* Առաջարկի ներկայացման փաստը համաձայնություն է այն պայմանի հետ, որ Պատվիրատուի կողմից ներկայացված բոլոր առաջարկները և ուղեկցող նյութերը չեն վերադարձվում: Պատվիրատուն չի փոխհատուցում առաջարկի պատրաստման, շնորհանդեսների, բանակցությունների անցկացման, թեստավորման և այլնի հետ կապված Մասնակցի ծախսերը:

**6. Հավելվածներ**

* Հավելված 1. Կոմերցիոն առաջարկի ձևը

****

* Հավելված 2՝ Պայմանագրի ձևանմուշ

** **

* Հավելված 3՝ Մասնակցի հարցաթերթիկ



* Հավելված 4՝ Գաղտնի տեղեկատվության չհրապարակման մասին հայտարարագիր



* Հավելված 5՝ Որակավորման պահանջներին համապատասխանության մասին հայտարարագիր.



* Հավելված 6՝ Շահագրգռվածության բացակայության մասին նամակ



* Հավելված 7՝ Էլեկտրոնային փաստաթղթերի փոխանցման ակտ (ձևաչափ)

